Diari Oficial de la Generalitat Valenciana


Sumari del DOGV 9858, del 28-05-2024 (2024/4899)

RESOLUCIÓ de 24 de maig de 2024, de la Direcció General de Justícia, per la qual es convoca la constitució d'una borsa extraordinària de treball mitjançant el procediment previst en la disposició addicional segona de l'Orde 31/2022, de 23 de novembre, que modifica l'Orde 3/2020, de 7 de febrer, de la Conselleria de Justícia, Interior i Administració Pública, sobre selecció i nomenament de personal interí per a cobrir llocs dels cossos de metges i metgesses forenses, gestió processal i administrativa, tramitació processal i administrativa i auxili judicial de l'Administració de justícia a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9858

Data del DOGV
:   28-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/4899


Data del document
:   24-05-2024

Organisme emissor
:   Conselleria de Justícia i Interior

Tipus de document
:   Resolució

Descriptors 

:   * Conselleria de Justícia i Interior

RESOLUCIÓ de 24 de maig de 2024, de la Direcció General de Justícia, per la qual es convoca la constitució d'una borsa extraordinària de treball mitjançant el procediment previst en la disposició addicional segona de l'Orde 31/2022, de 23 de novembre, que modifica l'Orde 3/2020, de 7 de febrer, de la Conselleria de Justícia, Interior i Administració Pública, sobre selecció i nomenament de personal interí per a cobrir llocs dels cossos de metges i metgesses forenses, gestió processal i administrativa, tramitació processal i administrativa i auxili judicial de l'Administració de justícia a la Comunitat Valenciana. [2024/4899]  
  
L'Orde 3/2020, de 7 de febrer, de la Conselleria de Justícia, Interior i Administració Pública, sobre selecció i nomenament de personal interí per a cobrir llocs dels cossos de metges i metgesses forenses, gestió processal i administrativa, tramitació processal i administrativa i auxili judicial de l'Administració de justícia a la Comunitat Valenciana, establix el procediment per a la formació de borses de treball per a cobrir temporalment llocs de les plantilles d'òrgans judicials, fiscalies, instituts de medicina legal, unitats administratives i altres servicis de l'Administració de justícia.  
Mitjançant la Resolució, de 2 de març de 2020, de la Direcció General de Modernització i Relacions amb l'Administració de Justícia, es va convocar la constitució de la borsa de treball per a provisió temporal de llocs de treball dels cossos de metges i metgesses forenses, gestió processal i administrativa, tramitació processal i administrativa i auxili judicial corresponents a les províncies de València, Castelló i Alacant.  
Mitjançant la Resolució, de 30 abril de 2021, de la Direcció General de Modernització i Relacions amb l'Administració de Justícia, es van aprovar les llistes definitives de les borses de treball corresponents a la convocatòria de 2 de març de 2020, per a la provisió temporal de llocs dels cossos de metges i metgesses forenses, gestió processal i administrativa, tramitació processal i administrativa i auxili judicial de l'Administració de justícia a la Comunitat Valenciana, i es van declarar constituïdes les borses de treball esmentades.   
Mitjançant la Resolució, de 25 de maig de 2021, de la Direcció General de Modernització i Relacions amb l'Administració de Justícia, es declara la vigència de les borses de treball i la seua posada en funcionament el 3 de juny de 2021.  
Mitjançant la Resolució, de 26 de maig de 2022, de la directora general de Modernització i Relacions amb l'Administració de Justícia, es va convocar la constitució de borses de treball per a la provisió temporal de llocs dels cossos de metges i metgesses forenses de l'Administració de justícia de la Comunitat Valenciana.  
Per l'Orde 31/2022, de 23 de novembre, de la Conselleria de Justícia, Interior i Administració Pública, s'inclou una nova disposició addicional en l'Orde 3/2020, de 7 de febrer, de la Conselleria de Justícia, Interior i Administració Pública, sobre selecció i nomenament de personal interí per a cobrir llocs dels cossos de metges i metgesses forenses, gestió processal i administrativa, tramitació processal i administrativa i auxili judicial de l'Administració de justícia a la Comunitat Valenciana.  
  
Esta nova disposició addicional establix procediments excepcionals per a la selecció de personal interí quan per raons d'urgència siga necessari cobrir algun lloc i no hi haja aspirants disponibles en les borses corresponents a cada cos general o especial, i mentres no es constituïsquen noves borses.  
Vist que en les borses dels cossos de metges i metgesses forenses, gestió processal i administrativa, tramitació processal i administrativa i auxili judicial no hi ha prou aspirants disponibles corresponents a les províncies de València, Castelló i Alacant per a donar cobertura a les necessitats actuals de provisió de llocs i que, d'acord amb l'article 5 de l'Orde 3/2020, de 7 de febrer, correspon a la direcció general competent en matèria de justícia la constitució de les borses mitjançant resolució publicada en el Diari Oficial de la Generalitat Valenciana.  
  
En conseqüència, amb una negociació prèvia amb les organitzacions sindicals i reunió amb la comissió de seguiment i valoració de borsa i en virtut de les competències que em conferix l'article 9 del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior, resolc:  
Convocar el procés de constitució de la borsa de treball extraordinària per al nomenament de personal interí en els òrgans de l'Administració de justícia a la Comunitat Valenciana mitjançant el procediment establit en la disposició addicional segona, paràgraf 1, lletra a, de l'Orde 3/2020, de 7 de febrer, tenint en compte les bases següents:  
  
Primera. Objecte de la convocatòria  
L'objecte de la present convocatòria és la selecció de personal interí dels cossos de metges i metgesses forenses, gestió processal i administrativa, tramitació processal i administrativa i auxili judicial, per a formar part de les borses de treball per al nomenament en els òrgans de l'Administració de justícia de la Comunitat Valenciana mitjançant el procediment establit en la disposició addicional segona de l'Orde 3/2020, de 7 de febrer.  
  
Segona. Integrants   
1. No formaran part d'esta borsa extraordinària el personal interí que ja forme part de la borsa ordinària vigent en qualsevol cos o província i, per tant, no presentaran sol·licitud, atés el caràcter extraordinari i supletori d'esta borsa.  
2. En qualsevol cas, i sense perjuí de complir els altres requisits establits en la present convocatòria, les borses de cada un dels cossos i províncies s'integraran:  
a) La de metges i metgesses forenses, que s'incorporaran tenint en compte la puntuació total resultant dels mèrits establits en la convocatòria.  
b) Les borses dels cossos de gestió processal i administrativa, tramitació processal i administrativa i auxili judicial s'integraran pels que, havent participat en l'últim procés selectiu finalitzat o en curs per a l'ingrés o accés al cos de personal funcionari al servici de l'Administració de justícia triat, hagen aconseguit almenys el 30 % de la puntuació màxima possible en el primer exercici del cos al qual s'opta segons el que determina la convocatòria d'este.  
  
c) Les borses dels cossos generals esmentats s'integraran, a més, pels que hagen prestat servicis com a personal interí del cos al qual es pretenga accedir, durant almenys, per al cos d'auxili judicial, sis mesos de servicis prestats en eixe cos, per als cossos de gestió processal i administrativa i tramitació processal i administrativa, almenys un any de servicis prestats en el cos al qual es pretenga accedir o en qualsevol dels cossos durant almenys dos anys acumulatius.  
  
S'entendran servicis prestats a este efecte els servits en els cossos que s'extingixen d'agent judicial, auxiliar de l'Administració de justícia i oficial de l'Administració de justícia.  
3. La present borsa tindrà caràcter provincial i en una primera fase es valorarà el nombre d'integrants següents:  
  
El 7 % dels llocs oferits es reservarà per a persones amb diversitat funcional i es cobriran per les que tinguen esta condició legal de grau igual o superior al 33 %, sempre que s'acredite la compatibilitat funcional amb l'acompliment de les tasques que corresponen al cos de la borsa a què opten. Els llocs no coberts per este contingent s'incorporaran al general.  
Les persones que hagen sol·licitat formar part de les borses i no hagen sigut excloses passaran a una llista de reserva d'aspirants als quals no s'ha comprovat el seu autobarem.  
De conformitat amb el que s'establix en l'article 23 de l'Orde 3/2020, de 7 de febrer, quan el nombre de persones integrants de la borsa extraordinària siga inferior al 15 % de les que la conformaven inicialment, s'ampliarà en un nombre igual al 10 % inicial. Esta ampliació es realitzarà incorporant les persones que formen part de la llista de reserva, després de la comprovació de la seua autobaremació de conformitat amb el barem de mèrits establit en la base sexta d'esta resolució. Després de la baremació, es procedirà a la publicació de noves llistes.  
  
Tercera. Requisits d'accés  
1. Per a concórrer a esta borsa de treball, les persones aspirants han de reunir, quan finalitze el termini de presentació de sol·licituds, i mantindre durant la vigència de la borsa els requisits següents:   
  
a) Tindre la nacionalitat espanyola, tindre 16 anys i no excedir l'edat establida per a la jubilació.  
Per al cos d'auxili judicial, i a causa de la condició d'autoritat pública que la Llei orgànica del poder judicial atribuïx a este cos, l'edat mínima serà de díhuit anys.  
b) Estar en possessió, o en condicions d'obtindre-la el dia de finalització del termini de presentació de les sol·licituds, la titulació que s'haja exigit per a accedir a les proves selectives d'accés com a personal funcionari de carrera al cos de què es tracte en l'última orde de convocatòria publicada en el Boletín Oficial del Estado.  
- Metges/esses forenses: Llicenciatura en Medicina.  
- Cos de gestió processal i administrativa: grau, llicenciat, diplomat universitari, enginyer tècnic, arquitecte tècnic o equivalent.  
  
- Cos de tramitació processal i administrativa: títol de batxiller o equivalent.  
- Cos d'auxili judicial: títol de graduat en Educació Secundària Obligatòria o equivalent.  
A l'efecte d'equivalència, per a persones adultes, caldrà tindre en compte el que es disposa en l'Orde EDU/1603/2009, de 10 de juny, per la qual s'establixen equivalències amb els títols de graduat en Educació Secundària Obligatòria i de Batxillerat regulats en la Llei orgànica 2/2006, de 3 de maig, d'educació.  
En el cas de titulacions obtingudes a l'estranger, s'ha d'estar en possessió de la documentació que acredita l'homologació. Este requisit no serà aplicable als aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari (Directiva 89/48/CC/EE).  
c) No haver sigut la persona sol·licitant condemnada, ni estar processada ni inculpada per delicte dolós, llevat que s'haja obtingut la rehabilitació o haja recaigut en la causa un acte de sobreseïment.  
d) No trobar-se inhabilitada per a l'exercici d'ocupació o càrrec públic.  
e) No haver sigut separada mitjançant procediment disciplinari d'un cos de l'Estat, de les comunitats autònomes o de les administracions locals, ni suspés o suspesa per a l'exercici de funcions públiques, en via disciplinària o judicial, llevat que haja sigut degudament rehabilitada.  
  
f) No patir cap malaltia ni limitació física o psíquica incompatible amb el desenvolupament de les funcions corresponents.  
g) No haver sigut exclosa definitivament de la borsa immediatament anterior a conseqüència d'imposició de sanció disciplinària per falta molt greu, absència o falsedat inicial o sobrevinguda d'alguns dels requisits exigits o de circumstàncies al·legades per a incloure-la en la borsa.  
h) Per al cos de tramitació processal i administrativa, haurà d'acreditar-se tindre coneixements i pràctica en processament de textos, amb una duració mínima de 30 hores, mitjançant l'aportació de certificat relatiu a la realització de cursos de tractament de textos.  
S'exceptua d'este requisit:  
- Els que hagen aprovat proves informàtiques en processos selectius convocats per qualsevol administració pública. A este efecte, l'interessat haurà d'aportar documentació acreditativa de la superació de les proves informàtiques.  
- Els que hagen prestat servicis com a auxiliar administratiu/iva (grup C2), administratiu/iva (grup C1) o cos tècnic mitjà (grup A2) en òrgans de qualsevol administració pública, durant un període mínim de tres mesos. A este efecte, l'interessat haurà d'aportar documentació acreditativa dels servicis prestats.  
- Els que acrediten la realització d'un curs de Cicerone d'una duració mínima de 40 hores impartit per la Direcció General de Justícia o per l'Institut Valencià d'Administració Pública. A este efecte, l'interessat haurà d'aportar el certificat corresponent.  
- Els que hagen superat el període de pràctiques com a personal funcionari interí de l'Administració de justícia.  
2. Les persones aspirants que no acrediten servicis prestats en l'Administració de justícia per un període mínim de tres anys hauran de superar el curs formatiu de caràcter obligatori al qual es referix l'article 6.3 lletra a de l'Orde 3/2020, de 7 de febrer, «Formació bàsica Administració de justícia», de 30 hores de duració. Després de la finalització del curs, els aspirants hauran de superar una prova de caràcter obligatori i eliminatori, amb la qualificació d'apte/a o no apte/a.  
Els que no hagen superat el curs bàsic de formació no podran ser nomenats per a cobrir un lloc de treball com a personal funcionari interí.  
  
Condicions:  
a) El curs està dirigit a tots aquells integrants de la borsa extraordinària de treball dels cossos de gestió, tramitació i auxili judicial de l'Administració de justícia que no acrediten servicis prestats en l'Administració de justícia per un període mínim de tres anys.  
  
b) El curs tindrà com a objectiu aconseguir els continguts mínims en matèries tecnicoprocessals i en ferramentes informàtiques de justícia.  
  
c) Una vegada publicades les llistes definitives, l'Administració procedirà a la inscripció dels participants en el curs, i els remetrà posteriorment un correu electrònic per a confirmar esta inscripció i facilitar el nom d'usuari, la contrasenya i les instruccions de com accedir al curs.  
  
d) La renúncia, la no finalització del curs sense causa justificada o la no superació del curs o de l'examen suposarà l'expulsió de la persona candidata de la borsa extraordinària de treball en la qual estiga inclosa.  
  
e) El curs bàsic de formació serà gratuït sense que, en cap cas, la participació en este origine cap indemnització a favor dels que hi participen.  
f) En cap cas, el fet d'haver superat este curs bàsic de formació es tindrà en compte com a mèrit per a borses de treball posteriors.  
  
Quarta. Presentació de sol·licituds  
Les persones aspirants només podran presentar una sol·licitud i en esta hauran d'optar per un sol cos de l'Administració de justícia i una sola província. Així mateix, s'haurà d'optar per un únic torn.  
Les persones aspirants hauran de presentar la sol·licitud d'inscripció amb autobaremació i la documentació acreditativa dels requisits als quals es referix la base tercera, així com dels mèrits al·legats en el termini de 15 dies naturals comptats a partir de l'endemà de la publicació de la present resolució en el Diari Oficial de la Generalitat Valenciana.  
  
El tràmit per a la presentació de la sol·licitud es troba disponible en la seu electrònica de la Generalitat Valenciana (http://sede.gva.es) i en la pàgina web de la Conselleria de Justícia i Interior (Àrea de Justícia, Personal de l'Administració de justícia, Borses de treball) https://cjusticia.gva.es/va/web/justicia/borses-de-treball en l'apartat «Borsa extraordinària».  
Haurà d'omplir-se el tràmit i presentar-se exclusivament mitjançant presentació telemàtica.  
La documentació acreditativa dels mèrits s'annexarà per mitjà de fitxers PDF.  
Quinta. Documentació que han d'aportar els aspirants amb diversitat funcional  
Els que concórreguen al contingent de persones amb diversitat funcional hauran d'aportar necessàriament:  
- Certificat acreditatiu de la compatibilitat funcional per a l'acompliment de la tasca que corresponga al cos de la borsa a què opten.  
- No serà necessari acreditar la condició i el grau de persona amb diversitat funcional, perquè es comprovarà d'ofici per l'Administració, però haurà d'indicar-se esta condició en la instància.  
  
Sexta. Baremació i acreditació dels mèrits  
1. La valoració dels mèrits es realitzarà d'acord amb el següent barem:  
1) Antiguitat. Fins a un màxim de 100 punts.  
- 0,60 punts per cada mes complet de servici com a personal funcionari titular o interí de l'Administració de justícia en el cos al qual s'opte (metge forense, gestió, tramitació o auxili judicial) o el cos immediat superior o el seu equivalent segons les anteriors denominacions per als cossos generals (oficial, auxiliar o agent), i es computaran proporcionalment els períodes inferiors (0,0166666 punts per dia).  
  
- 0,40 punts per cada mes complet de servici com a personal funcionari titular o interí de l'Administració de justícia, en qualsevol altre cos diferent del cos a què s'opta o superior, o el seu equivalent segons l'anterior denominació per als cossos generals (oficial, auxiliar o agent), i es computaran proporcionalment els períodes inferiors (0,01 punts per dia).  
- 0,40 punts per cada mes complet de servici com a personal funcionari titular o interí o laboral en qualsevol administració pública en lloc de metge/essa o facultatiu/iva, i es computaran proporcionalment els períodes inferiors (0,01 punts per dia).  
2) Superació d'exercicis en processos selectius. Fins a un màxim de 60 punts.  
Per la superació de cada exercici en processos selectius finalitzats o en curs per a l'accés a cada un dels cossos al servici de l'Administració de justícia en les tres últimes ofertes d'ocupació pública, 20 punts per cada un, fins a un màxim de 60 punts.  
En cada una de les borses es valorarà únicament la superació d'exercicis corresponents al cos en el qual se sol·licita la inclusió.  
3) Titulacions acadèmiques. Fins a un màxim de 17 punts.  
Les titulacions acadèmiques dels / de les aspirants per a les borses de treball dels cossos de gestió processal i administrativa, tramitació processal i administrativa i auxili judicial es valoraran de la manera següent:  
- Doctorat en Dret, 12 punts.  
- Llicenciatura o grau en Dret, o dobles llicenciatures que incloguen Dret, 10 punts.  
- Haver superat els tres primers cursos de la llicenciatura en Dret, 5 punts, llevat que s'haja valorat la llicenciatura.  
- Grau o llicenciatura en Criminologia, 5 punts.  
- Grau en Gestió i Administració Pública (o l'anterior denominació de diplomatura), 5 punts.  
- Grau en Relacions Laborals (o l'anterior denominació de graduat social diplomat), 5 punts.  
4) Coneixement de valencià. Fins a un màxim de 8 punts, seguint el barem següent:  
- Certificat de grau superior o nivell C2: 8 punts.  
- Certificat de grau mitjà o nivell C1: 6 punts.  
- Certificat nivell B2 MECR: 5 punts.  
- Certificat de grau elemental o nivell B1: 4 punts.  
- Certificat de coneixements orals o nivell A2: 2 punts.  
- Certificat nivell A1 MECR: 1 punt   
Únicament es valoraran els certificats expedits per la Junta Qualificadora de Coneixements de Valencià o títols homologats, segons Orde de 7/2017, de 2 de març, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i validació d'altres títols i certificats. Quan s'acredite més d'un nivell, només es computarà el certificat de més nivell.  
  
5) Mèrits específics per a la borsa de metges/esses forenses.  
Per a la borsa de metges/esses forenses, es valoraran, a més, els mèrits següents:  
- 12 punts per l'especialitat en Medicina Legal i Forense.  
- 10 punts per cada especialitat en Psiquiatria, Traumatologia, Ginecologia, Laboratori, Radiologia, Anatomia Patològica, Medicina Interna i Medicina de Família i Comunitària, amb un màxim de 16 punts.  
- 8 punts per la titulació de doctorat en Medicina.  
- 4 punts per altres especialitats mèdiques, amb un màxim de 8 punts.  
- 2 punts per màsters en matèries pròpies de la medicina legal fins a un màxim de 4 punts.  
- Un màxim de 20 punts per cursos o diplomes en matèries pròpies en medicina legal, homologats per l'administració pública competent, amb la valoració següent:  
- Cursos o diplomes de 20 a 40 hores: 0,50 punts.  
- Cursos o diplomes de 41 a 80 hores: 1 punts.  
- Cursos o diplomes de 81 a 100 hores: 2 punts.  
- Cursos o diplomes de més de 100 hores: 2,5 punts.  
2. Sense perjuí del que es disposa en la normativa general reguladora del procediment administratiu comú, i mentres no siga possible la comprovació telemàtica entre administracions dels mèrits al·legats, en el termini concedit a este efecte, els requisits i mèrits s'acreditaran pel personal aspirant de la manera següent:  
1) Antiguitat.  
1. Servicis en l'Administració de justícia.  
No es requerirà acreditació documental dels servicis prestats com a personal titular o interí en òrgans judicials a la Comunitat Valenciana. Els servicis prestats en l'Administració de justícia fora de la Comunitat Valenciana que ja hagen sigut acreditats davant esta Direcció General i consten en la base de dades tampoc precisaran acreditació documental.  
  
Per als aspirants que hagen prestat servicis a la Comunitat Valenciana o els servicis dels quals estiguen incorporats en les bases de dades de la Direcció General de Justícia, en el tràmit electrònic de presentació de sol·licituds de la present convocatòria, apartat F, corresponent a mèrits, l'aplicació farà el càlcul del temps de servicis prestats automàticament, computant els mesos i els dies, si bé l'interessat podrà modificar la dada manualment.  
Quan els servicis prestats fora de la Comunitat Valenciana no resulten computats en la instància, la persona aspirant podrà rectificar els mesos i dies i haurà d'acreditar-los mitjançant la presentació de la certificació de servicis prestats en òrgans judicials fora de la Comunitat Valenciana emesa per l'òrgan que tinga assumides les competències en matèria de personal.  
2. Servicis prestats en una altra administració pública en lloc de metge/essa facultatiu/iva.  
Per a acreditar estos servicis, s'aportarà certificació expedida per l'òrgan que tinga assumides les competències en matèria de personal.  
2) Superació d'exercicis en processos selectius.  
S'haurà d'indicar la superació de la nota de tall d'algun exercici corresponent al cos en el qual se sol·licita la inclusió, en processos selectius finalitzats o en curs per a l'accés a cada un dels cossos al servici de l'Administració de justícia en les tres últimes ofertes d'ocupació pública (2020, 2021 i 2022), que serà comprovat d'ofici per l'Administració, si bé haurà de fer-se constar en la instància per a ser considerat com a mèrit:  
-- Orde JUS/1254/2022, de 7 de desembre, per la qual es convoca procés selectiu per a accés pel sistema general d'accés lliure als cossos de gestió processal i administrativa, tramitació processal i administrativa i d'auxili judicial de l'Administració de justícia.  
3) Titulacions acadèmiques.  
Els títols acadèmics oficials s'hauran d'indicar en la instància per a ser computats com a mèrit i no serà precisa la seua acreditació documental, ja que es comprovaran d'ofici per l'Administració.  
  
4) Coneixement de valencià.  
El nivell de coneixement de valencià reconegut per la Junta Qualificadora de Coneixements de Valencià haurà d'indicar-se en la instància per a ser considerat com a mèrit, però no serà precisa la seua acreditació documental, ja que serà comprovat d'ofici per l'Administració. El nivell de coneixement del valencià reconegut per títol validat segons l'Orde 7/2017, de 2 de març, de la Conselleria d'Educació, Investigació, Cultura i Esport, haurà d'acreditar-se aportant el document acreditatiu en el tràmit electrònic.  
5) Mèrits específics per a la borsa de metges/esses forenses:  
S'haurà d'indicar en la sol·licitud els títols acadèmics oficials als quals es referix l'apartat 6 de l'article 8 de l'Orde 03/2020, de 7 de febrer, de la Conselleria de Justícia, Interior i Administració Pública.  
  
Els títols oficials (títols universitaris i no universitaris, màsters, doctorats...) hauran d'indicar-se en la instància, però no serà precisa l'acreditació documental, excepte les titulacions anteriors a 1991, que hauran d'acreditar-se.  
6) Autobaremació:  
L'autobaremació resultarà vinculant tant per a la persona sol·licitant com per a la Direcció General de Justícia, ja que esta no podrà tindre en compte altres mèrits diferents dels al·legats per aquella i no podrà baremar amb una puntuació superior a l'al·legada, ni tindre en compte altres mèrits diferents dels consignats en la instància.  
Quan, després de la revisió i comprovació dels mèrits al·legats, corresponga una puntuació inferior a la que resulte de l'autobaremació, es tindrà en compte la que realment li corresponga. Seran excloses aquelles persones amb una diferència entre la puntuació total autobaremada de l'article 8 i la que realment els corresponga que siga superior a un 20 % d'esta última.  
Els requisits i mèrits que s'invoquen hauran d'estar referits a la data de finalització del termini de presentació de sol·licituds.  
  
Sèptima. Ordenació de les borses  
Quan no hi haja aspirants disponibles en les borses ordinàries, es procedirà a iniciar la crida del personal de les borses constituïdes a través de la present convocatòria. Les borses de cada un dels cossos i les províncies es constituiran de la manera següent:  
a) Els metges i metgesses forenses s'integraran en la seua pròpia llista.  
b) Per als cossos generals:  
- Es constituirà una llista fins al nombre total d'integrants de cada borsa, compost pels aspirants als quals fa referència la base segona, punt 2, apartats b i c amb major barem obtingut conforme a la puntuació total resultant dels mèrits establits en esta convocatòria.  
  
Tots ells seran ordenats en cada una de les borses de treball i les seues llistes, si és el cas, de conformitat amb l'autobaremació efectuada en la sol·licitud d'acord amb el barem al qual es referix l'article 8 de l'Orde 3/2020, de 7 de febrer.  
  
Octava. Tramitació  
Finalitzat el termini de presentació d'instàncies, la Direcció General de Justícia procedirà a la realització dels tràmits següents:  
  
1. Es desestimaran d'ofici les sol·licituds presentades fora de termini o que no s'ajusten al model d'instància facilitat. Així mateix, es desestimaran les sol·licituds no omplides de la manera telemàtica establida i aquelles que continguen més d'una opció a cos, província o torn. Seran excloses, a més, aquelles persones que no complisquen els requisits o amb una diferència entre la puntuació total autobaremada respecte de l'article 8 i la que realment els corresponga superior a un 20 % d'esta última.  
2. S'avaluaran els mèrits al·legats o, si és el cas, acreditats, segons el barem contingut en l'Orde de 03/2020, de 7 de febrer, de la Conselleria de Justícia, Interior i Administració Pública.  
Els mèrits o les circumstàncies no al·legats en la sol·licitud i/o no acreditats de la manera establida en esta convocatòria no es tindran en compte a l'hora de la baremació.  
3. La comissió mixta d'estudi de persones amb diversitat funcional, si s'estima necessari, avaluarà la capacitat de les persones que, amb esta condició legal, participen en la convocatòria, i podrà citar, si cal, els interessats per a realitzar la revisió pertinent que acredite la compatibilitat amb les funcions que s'han d'exercir en els llocs de treball als quals opten.  
4. Les borses de cada un dels cossos generals, així com la de metges i metgesses forenses, s'ordenaran segons la puntuació obtinguda. El cos de metges i metgesses forenses s'ordenarà en una única llista. En cas d'empat, prevaldrà la puntuació obtinguda en cada apartat del barem començant pel primer. En cas de persistir l'empat, es dirimirà amb el criteri de prioritat alfabètica, començant per la lletra corresponent a l'última oferta d'ocupació per als cossos de l'Administració de justícia.  
  
  
Novena. Constitució i publicació de les borses  
1. Una vegada avaluats els mèrits, la direcció general de justícia procedirà a constituir provisionalment les borses de treball del personal seleccionat. Les llistes provisionals es publicaran en la seu electrònica de la Generalitat Valenciana (http://sede.gva.es) i en la pàgina web de la Conselleria de Justícia i Interior (Àrea Justícia, Personal de l'Administració de justícia, Borses de treball) https://cjusticia.gva.es/va/web/justicia/borses-de-treball en l'apartat «Borsa extraordinària». Així mateix, es comunicarà a les organitzacions sindicals.  
2. Les persones interessades tindran un termini de 10 dies naturals per a presentar reclamacions sobre la llista provisional davant de la Direcció General de Justícia.  
Una vegada resoltes les reclamacions, es publicaran les llistes definitives seguint el mateix procediment que per a la resolució provisional i en el Diari Oficial de la Generalitat Valenciana.  
  
Dècima. Funcionament  
Esta borsa s'ajustarà en el seu funcionament al que es disposa en la disposició addicional segona de l'Orde 3/2020, de 7 de febrer, de la Conselleria de Justícia, Interior i Administració Pública, sobre selecció i nomenament de personal interí per a cobrir llocs dels cossos de metges i metgesses forenses, gestió processal i administrativa, tramitació processal i administrativa i auxili judicial de l'Administració de justícia a la Comunitat Valenciana, així com als criteris de la comissió de seguiment de borses.  
El cessament de les persones integrants seleccionades per este procés extraordinari no implicarà la seua integració en les borses ordinàries.  
  
Contra la present resolució podrà interposar-se un recurs potestatiu de reposició davant de la Direcció General de Justícia, en el termini d'un mes, segons el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant dels jutjats contenciosos administratius de València, en el termini de dos mesos, segons el que es disposa en l'article 9 de la Llei 29/98, de 13 de juliol, reguladora de la jurisdicció contenciosa administrativa; ambdós terminis es comptaran des de l'endemà de la publicació de la resolució en la pàgina web de la Conselleria de Justícia i Interior.  
  
València, 24 de maig de 2024.- La directora general de Justicia: Cristina Gil Fabregat